b'\n_START_ARTICLE_\nBeast\n_START_SECTION_\nIntroducci\xc3\xb3\n_START_PARAGRAPH_\nL\'objectiu d\'aquest joc tipus arcade \xc3\xa9s sobreviure un nombre de nivells aixafant les b\xc3\xa8sties, representades amb el car\xc3\xa0cter H, utilitzant blocs que es poden moure. A cada moviment, les b\xc3\xa8sties s\'acosten cada cop m\xc3\xa9s a la posici\xc3\xb3 del jugador, que \xc3\xa9s representat amb un car\xc3\xa0cter amb forma de diamant. Als nivells del principi nom\xc3\xa9s hi ha b\xc3\xa8sties comuns ("H"), per\xc3\xb2 a partir del nivell H i superiors apareixen "super b\xc3\xa8sties", representades amb un car\xc3\xa0cter de "doble H", considerablement m\xc3\xa9s dif\xc3\xadcils de matar perqu\xc3\xa8 s\'han d\'aixafar contra blocs est\xc3\xa0tics. Al nivell P s\'introdueixen els ous que al principi del nivell estan en un estat latent, per\xc3\xb2 amb el temps les "b\xc3\xa8sties desclosades" surten dels ous. Aquest darrer tipus de b\xc3\xa8stia \xc3\xa9s el m\xc3\xa9s dif\xc3\xadcil perqu\xc3\xa8 tamb\xc3\xa9 poden moure blocs igual que el jugador, per\xc3\xb2 s\xc3\xb3n tan f\xc3\xa0cils de matar com les b\xc3\xa8sties normals.\n_START_SECTION_\nControls\n_START_PARAGRAPH_\nA la pantalla principal els jugador pot pr\xc3\xa9mer F1 per a veure les puntuacions, F2 per seleccionar la velocitat del joc i F10 per sortir del joc. La selecci\xc3\xb3 del nivell de dificulats es fa prement qualsevol tecla de l\'alfabet angl\xc3\xa8s (de la A a la Z). Els nivells de la L a O tenen par\xc3\xa0metres que el jugador pot modificar. Prement la barra espaiadora a la pantalla principal fa comen\xc3\xa7ar el joc al nivell seleccionat, o b\xc3\xa9 al nivell E per defecte si no se n\'ha escollit cap. Un cop el joc ha comen\xc3\xa7at el jugador pot controlar el car\xc3\xa0cter en forma de diamant prement les tecles del cursos o b\xc3\xa9 amb el teclat num\xc3\xa8ric tant per moure com per emp\xc3\xa8nyer o estirar blocks. Per emp\xc3\xa8nyer un bloc, simplement s\'ha de moure cap aquest. Per estirar-lo el jugador s\'ha de posar al costat del bloc i deixar premuda la barra espaiadora mentre es mou a una posici\xc3\xb3 buida. Nom\xc3\xa9s es permet estirar blocs ens els nivells m\xc3\xa9s f\xc3\xa0cils (A-I). Si s\'utilitza el teclat num\xc3\xa8ric per moure\'s aleshores \xc3\xa9s possible anar a totes les vuit direccions sense combinar tecles del cursor. Si es prem la tecla F10 durant el joc es torna immediatament a la pantalla principal._NEWLINE_Si a la pantalla principal esprem la tecla 2, aleshores dos jugadors poden jugar alhora. El segon jugador controla el seu car\xc3\xa0cter amb les tecles WASD._NEWLINE_Al Beast hi ha dos tipus de blocs: els blocs normals de color verd i els blocs est\xc3\xa0tics de color groc. Mentre els blocs nomals es poden moure, els blocs de color groc no es poden ni emp\xc3\xa8nyer ni estirar. Aquests blocs est\xc3\xa0tics es converteixen en blocs "explosius" a partir de nivells avan\xc3\xa7ats. Aix\xc3\xb2 significa que el jugador perd una vida si es mou cap a un d\'aquests blocs.\n_START_SECTION_\nEstrat\xc3\xa8gies\n_START_PARAGRAPH_\nLa manera m\xc3\xa9s normal de matar les b\xc3\xa8sties \xc3\xa9s aixafant-les entre un bloc i algun altre objecte, que pot ser fins i tot una altra b\xc3\xa8stia. Una altra manera \xc3\xa9s atrapant les b\xc3\xa8sties que eventualment explotaran.\n_START_SECTION_\nB\xc3\xa8sties normals (H)\n_START_PARAGRAPH_\nAquestes b\xc3\xa8sties es derroten aixafant-les entre dos blocs. El jugador hauria de fer una trampa empenyent blocs a la posici\xc3\xb3 id\xc3\xb2nia i aleshores amagar-se darere la trampa. Aquestes b\xc3\xa8sties es poden aixafar contra qualsevol bloc, est\xc3\xa0tic o no. De manera alternativa, el jugador pot atrapar completament la b\xc3\xa8stia de manera que aquesta explota, per\xc3\xb2 aquesta manera, tot i que es podria considerar divertida, \xc3\xa9s menys efectiva.\n_START_SECTION_\nSuper b\xc3\xa8sties (doble H)\n_START_PARAGRAPH_\nAquestes b\xc3\xa8sties nom\xc3\xa9s es poden derrotar aixafant-les contra un bloc est\xc3\xa0tic o b\xc3\xa9 atrapant-les, de manera que no es poden aixafar entre dos blocs normals. \xc3\x89s recomanable que el jugador tingui prioritat en derrotar primer aquestes b\xc3\xa8sties, ja que s\xc3\xb3n m\xc3\xa9s dif\xc3\xadcil. Quan s\'atrapa una "super b\xc3\xa8stia", aquesta explota i sorgeixen 5 b\xc3\xa8sties normals. La millor manera de desfer-se d\'aquestes b\xc3\xa8sties "nad\xc3\xb3" \xc3\xa9s assegurant-se que la parent de blocs al seu voltant \xc3\xa9s suficientment \xc3\xa0mple de manera que no puguin escapar i fent que "neixin" atrapades.\n_START_SECTION_\nB\xc3\xa8sties desclosades\n_START_PARAGRAPH_\nAquestes b\xc3\xa8sties s\'assemblen molt al jugador en que poden moure blocs i poden ser aixafades. Les \xc3\xbaniques avantatges del jugador respecte a aquestes b\xc3\xa8sties \xc3\xa9s una velocitat de moviment superior i amb sort m\xc3\xa9s enginy. Tot i que aquests enemics no cal que se\'ls aixafi amb un bloc est\xc3\xa0tic, la clau \xc3\xa9s amagar-se darrere d\'un bloc d\'aquests amb suficient espai rere el jufador, perqu\xc3\xa8 no l\'aixafin, i esperar que la b\xc3\xa8stia s\'acosti al costat del bloc est\xc3\xa0tic. Si el jugador \xc3\xa9s capa\xc3\xa7 d\'atreure la b\xc3\xa8stia de manera adequada, hauria de poder ser capa\xc3\xa7 d\'aixafar-lo contra el bloc est\xc3\xa0tic. Tot i que les b\xc3\xa8sties desclosades s\xc3\xb3n considerades les m\xc3\xa9s dif\xc3\xadcils, tamb\xc3\xa9 poden ser d\'ajuda perqu\xc3\xa8 qualsevol b\xc3\xa8stia atrapada entre qualsevol cosa i els blocs que les b\xc3\xa8sties desclosades estrenyin tamb\xc3\xa9 quedaran aixafades.\n_START_SECTION_\nOus\n_START_PARAGRAPH_\nTot i que els ous s\xc3\xb3n f\xc3\xa0cils d\'aixafar, haurien de ser la primera prioritat. Quan aquesta ja s\'han covat en surten b\xc3\xa8sties desclosades, que s\xc3\xb3n les b\xc3\xa8sties m\xc3\xa9s dif\xc3\xadcils del joc. En nivells avan\xc3\xa7ats (del nivell P a endavant), \xc3\xa9s impressindible eliminar primer els ous si es vol guanyar, ja que hi ha tants ous que el jugador quedar\xc3\xa0 inevitablement aixafant per l\'ex\xc3\xa8rcit de b\xc3\xa8sties desclosades si no es pren precauci\xc3\xb3 per avan\xc3\xa7at. Els ous no es poden aixafar contra un altre ou o cap b\xc3\xa8stia de qualsevol tipus.\n_START_SECTION_\nEls nivells\n_START_PARAGRAPH_\nEl nivell per defecte \xc3\xa9s el E. Es pot canviar el nivell de dificultat des de la pantalla principal prement qualsevol tecla de l\'alfabet (A-Z).'